
UREDITEV PARKOVNE POVRŠINE MED ULICO MIKLOŠA KUZMIČA, ŠTEFANA KUZMIČA, PREŠERNOVO IN TIŠINSKO ULICO – III FAZA
Stanje v prostoru
V I. fazi ureditve parkovne površine  je  bila izvedena povezovalna pot, v II. fazi pa otroško igrišče v severnem delu parka. 

V III. fazi se bo uredilo območje južno od povezovalne poti.

Koncept ureditve – III faza
Območje, južno od prehoda, se uredi v območje za druženje občanov. Od prehoda kolesarske in pešpoti je ločeno z zelenico, kjer se uredi igrišče za odbojko na travi.
To območje s paviljonom in baliniščem omogoča kvalitetno preživljanje prostega časa.
Poti

Pešpot  proti jugu parka je v celoti gramozirana. 
Tratne površine

Obstoječe tratne površine so dobro vzdrževane. Utrdi in izravna se jih na območju igriša za odbojko. 

Zasaditev

Obstoječa drevesa se ohranijo. 
Obstoječe grmovnice niso vzdrževane. Potrebno jih je razredčiti predvsem na območju južnega kraka parka, samonikle odstraniti.
Vzdolž celotne ograje paviljona se zasadijo vzpenjalke.

Urbana oprema
Obstoječa parkovna oprema, vključno z igrali je dotrajana in jo je potrebno v celoti odstraniti.
Betonski tlakovci na območju paviljona

Klopi

Ob igrišču za odbojko so predvidene klopi  brez naslona. Tako je možno sedenje v obe smeri – proti igrišču za odbojko in proti balinišču.

V paviljonu sta predvideni klopi z vroče cinkanim ogrodjem in leseni, prav tako miza. Miza in klopi so vijačeni v podlago. 

Koši
Koši so betonski, z inox pokrovom.

Športna igrišča

Igrišče za odbojko na travi se opremi z mrežo na natičnih odstranljivih stojalih z betonskimi temelji (kot pri odbojki na mivki). Temeljenje po navodilih proizvajalca.
Baliniše je gramozirano, ograjeno z leseno ograjo višine 20 cm, na koncu steze višine cca 1.00 m, pritrjeno v jeklene oprijemke, ki so točkovno temeljene.
Paviljon

Nosilna konstrukcija paviljona je sestavljena iz lesenih stebrov, leg in špirovcev, debeline po statičnem izračunu. 

Lesena ograja ob paviljonu je višine 1.80 m. Stebri ograje in paviljona so od terena dvignjeni za 20 cm in objeti v jeklene objemke, ki so temeljene po statičnem izračunu, ki sestavni del projekta.
Streha z naklonom 6 0 je podeskana (vidnen opaž na stran paviljona) in krita z bakreno pločevino. Les je potrebno zaščititi s premaznimi sredstvi za les.
Bakreni žleb ima odtok v ponikovalnico.

Svetilke

 
Predvidena je osvetlitev pešpoti in kolesarske steze v smeri vzhod – zahod.

Izbrane svetilke imajo podolgovato in ozko karakteristiko osvetlitve,  z omejitvijo sevanja navzgor ( ULOR=0%). Temeljene so po navodilih proizvajalca.
Pri izračunu so upoštevane minimalne zahteve za osvetlitev kolesarskih stez, 

razmak 30 m in višina kandelabra 4 m. 

Ograja

Ograja za omejitev parka na južni in severni strani je panelna kovinska ograja višine
2.28 m, temeljena po navodilih proizvajalca. Obe ograji sta umaknjeni v notranjost parcele. Ograja na severni strani parka ima vgrajena enoktilna vrata v skupni širini 1.10 m.
Vzdrževanje

Za dober izgled in varnost pri uporabi parka je potrebno zagotoviti redno in strokovno vzdrževanje tako zelenic, kot tudi vse parkovne opreme.

